laion/Wikipedia-Exotic huggingface dataset:
চাটমোহর শাহী মসজিদ

চাটমোহর শাহী মসজিদ বাংলাদেশের একটি প্রাচীন মসজিদ। চাটমোহর উপজেলা হতে আনুমানিক ২০০ গজ দূরে অবস্থিত। এটি বাংলাদেশের একটি প্রত্নতাত্ত্বিক স্থান। এক সময়ে মসজিদটি ধ্বংসস্তুপে পরিণত হয়েছিল। ১৯৮০’র দশকে বাংলাদেশ প্রত্নতত্ত্ব অধিদপ্তর এটিকে সম্পূর্ণরূপে নির্মাণ করে। বর্তমানে এটি একটি সংরক্ষিত ইমারত। মসজিদটিতে তুঘরা লিপিতে উৎকীর্ণ একটি ফারসি শিলালিপি ছিলো। বর্তমানে শিলালিপিটি রাজশাহী বরেন্দ্র গবেষণা জাদুঘরে সংরক্ষিত আছে। পাবনা জেলার চাটমোহর উপজেলার বাজারের কেন্দ্রস্থলে অবস্থিত। পাবনার অন্যতম প্রধান বাণিজ্য কেন্দ্র চাটমোহর একদা ছিলো মোঘল-পাঠানদের অবাধ বিচরণভূমি। আর সে সময়ে ১৫৮১ খ্রিষ্টাব্দে আবুল ফতেহ মোহাম্মদ মাসুম খাঁ (যিনি মাসুম খাঁ কাবলি নামে পরিচিত) নামের সম্রাট আকবরের পাঁচহাজারী এক সেনাপতির অর্থায়নে তার ভাই খাঁন মোহাম্মদ কাকশাল একটি মসজিদ নির্মাণ করেন। এটিই আজকের চাটমোহর শাহী মসজিদ, যা মাসুম খাঁ কাবলির শাহী মসজিদ নামেও পরিচিত। মসজিদটির ভেতরে দৈর্ঘ্য ৩৪ হাত, প্রস্থ ১৫ হাত, উচ্চতা প্রায় ৩০ হাত বা প্রায় ৪৫ ফুট। ক্ষুদ্র পাতলা নকশা খচিত লাল জাফরী ইটে মসজিদটি নির্মাণ করা হয়। মসজিদের দেয়ালটি সাড়ে চার হাত প্রশস্থ। তিন গম্বুজ বিশিষ্ট মসজিদটির সামনে ইদারার গায়ে কালেমা তাইয়েবা লিখিত একখন্ড কালো পাথর এখনো প্রোথিত। সম্রাট আকবরের এক সেনাধ্যক্ষ মাসুম খাঁ কাবুলী এই মসজিদটি তৈরী করেন। মসজিদটির উচ্চতা প্রায় ৪৫ ফুট। এর উপরি ভাগে তিনটি গম্বুজ এবং সম্মুখ ভাগে তিনটি খিলান আকৃতির গেট রয়েছে ও পশ্চিম পাশে এ রকম খিলান আকৃতির আরো দুইটি গেট আছে। মসজিদের অভ্যন্তরে মেহরাবের চারদিকে ইটের কারুকার্য লক্ষণীয়। এ মসজিদের অভ্যন্তরে ছোটো ছোটো চারটি কুলুঙ্গী রয়েছে। মসজিদের বাইরে এবং ভেতরে দেয়ালগাত্রে জাফরী ইটের সুন্দর কারুকার্য দেখা যায়। অনেকের মতে, এই খিলান পরিকল্পনার মূলে আছে প্রাচীন পারস্যের সাসানীয় স্থাপত্যের প্রভাব। সাসানীয় আমলে (২১২ – ৬৫১ খ্রি.) ইরানে এ রকম খিলান তৈরীর কৌশল উদ্ভব হয়েছিল। মাসুম খাঁ কাবুলী নির্মিত মসজিদটির ভেতরে একটি কালো বর্ণের ফলক ছিল (এটি রাজশাহী বরেন্দ্র মিউজিয়ামে সংরক্ষিত আছে)। ফলকে খোদাইকৃত ফার্সি অক্ষরে মসজিদ নির্মাণের ইতিহাস লিপিবদ্ধ আছে। মসজিদের সামনে ইদারার মধ্যে কালেমা তাইয়েবার শিলালিপি দেখা যায়। পাশ থেকে শাহী মসজিদ মসজিদটির সামনে ফুলের টপ তিন গম্বুজসহ মসজিদ প্রশস্ত দেয়াল মূল দেয়াল বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা রাজশাহী বিভাগের মসজিদের তালিকা চাটমোহর উপজেলা "ঐতিহাসিক চাটমোহর শাহী মসজিদ"। ২৫ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৬।  "চাটমোহর শাহী মসজিদ"। চাটমোহর উপজেলা। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩০ জুন ২০২১।  "স্থাপত্য শিল্পের অনুপম নিদর্শন চাটমোহর শাহী মসজিদ"। দৈনিক সংগ্রাম। ৬ অক্টোবর ২০১৯। সংগ্রহের তারিখ ৩০ জুন ২০২১।  "তিন গম্বুজের সূচনা হয়েছিল যে মসজিদ থেকে"। বাংলা ট্রিবিউন। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩০ জুন ২০২১।  টিপু সুলতান (ফেব্রুয়ারি ৯, ২০২১)। "চাটমোহরে ৪৩৯ বছরের ঐতিহ্য তিন গম্বুজবিশিষ্ট 'শাহী মসজিদ'"। বাংলানিউজ২৪.কম। সংগ্রহের তারিখ ৩০ জুন ২০২১।  উইকিমিডিয়া কমন্সে চাটমোহর শাহী মসজিদ সংক্রান্ত মিডিয়া রয়েছে।
দ্য রেভেন্যান্ট (২০১৫-এর চলচ্চিত্র)

দ্য রেভেন্যান্ট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন আলেহান্দ্রো গোন্সালেস ইনারিতু। মূল চরিত্রে অভিনয় করেছেন লিওনার্দো ডি ক্যাপ্রিও। ৮৮তম অস্কার আসরে সেরা ছবি, সেরা পরিচালক, সেরা অভিনেতাসহ সর্বোচ্চ ১২টি বিভাগে মনোনয়ন পেয়েছে ‘দ্য রেভেন্যান্ট’। একদিকে বন্য হিংস্র প্রাণীর করাল থাবা, অন্যদিকে হাড় কাঁপানো শীত। জীবন বাঁচানোর এক ভয়াবহ সংগ্রাম। এ অবস্থায় প্রতিপক্ষের সঙ্গে যুদ্ধে সব হারিয়েও নিঃস্ব মানুষের ঘুরে দাঁড়ানোর গল্প ‘দ্য রেভেন্যান্ট’। BBFC (ডিসেম্বর ২৮, ২০১৫)। "The Revenant"। London, ENG: British Board of Film Classification। সংগ্রহের তারিখ ডিসেম্বর ২৮, ২০১৫।  Waxman, Sharon (অক্টোবর ১৬, ২০১৫)। "'The Revenant' Budget Soars to $135 Million As New Regency Foots the Bill (Exclusive)"। TheWrap। সংগ্রহের তারিখ ডিসেম্বর ২৮, ২০১৫।  "The Revenant (2015)"। বক্স অফিস মোজো। সংগ্রহের তারিখ ফেব্রুয়ারি ৭, ২০১৬।
দ্য বিগ শর্ট (চলচ্চিত্র)

দ্য বিগ শর্ট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন অ্যাডাম ম্যাককে। মূল চরিত্রে অভিনয় করেছেন ব্র্যাড পিট, ক্রিশ্চিয়ান বেল, স্টিভ ক্যারল। ৮৮তম একাডেমি পুরস্কার আসরে ৫টি বিভাগে মনোনয়ন পেয়েছে ‘দ্য বিগ শর্ট’। সত্য ঘটনা অবলম্বনে ২০১০ সালে ‘দ্য বিগ শর্ট’ নামে একটি বই লিখেছিলেন সাংবাদিক মাইকেল লুইস। চলচ্চিত্রটি এই বই অবলম্বনেই তৈরি করা হয়েছে। নিজেদের দূরদর্শিতা দিয়ে চার ব্যক্তি বুঝে যায় যুক্তরাষ্ট্রের ক্রেডিট কার্ড ও হাউজিং ব্যবসায় ধস নামতে পারে। এই সুযোগে বড় ব্যাংকগুলোকে দেখে নেওয়ার সিদ্ধান্ত নেয় তারা। অবশেষে সফল হয়। "THE BIG SHORT (15)"। British Board of Film Classification। নভেম্বর ৯, ২০১৫। সংগ্রহের তারিখ নভেম্বর ৯, ২০১৫।  Thompson, Anne। "AFI FEST REVIEW: 'The Big Short' Is Smart Expose of Financial Meltdown"। Thompson on Hollywood। Indiewire। ১ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৫।  "The Big Short (2015)"। Box Office Mojo। সংগ্রহের তারিখ ফেব্রুয়ারি ৭, ২০১৬।
ব্রিজ অব স্পাইজ

ব্রিজ অব স্পাইজ ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন স্টিভেন স্পিলবার্গ। মূল চরিত্রে অভিনয় করেছেন টম হ্যাংকস। ৮৮তম একাডেমি পুরস্কার আসরে ৬টি বিভাগে মনোনয়ন পেয়েছে ‘ব্রিজ অব স্পাইজ’। নিউ ইয়র্কের আইনবিদ জেমস ডোনোভান (টম হ্যাংকস)। পরে মার্কিন গোয়েন্দা সংস্থা সিআইএর পক্ষে কাজ করেন ডোনোভান। যিনি রুশ গুপ্তচর রুডলফ আবেলকে আইনি সুরক্ষা দেন। তখন তার দায়িত্ব পরে সোভিয়েত ইউনিয়নের সাথে সমঝোতা করে পাওয়ারস নামের একজন মার্কিন পাইলটকে ফিরিয়ে আনা। ডোনোভান এমন ঝুঁকিপূর্ণ কাজে জড়িয়ে পড়ায় তার স্ত্রী এবং সন্তানেরা দুশ্চিন্তাগ্রস্থ পড়েন। "Bridge of Spies Press Kit" (পিডিএফ)। wdsmediafile.com। The Walt Disney Studios। ডিসেম্বর ১৪, ২০১৫ তারিখে মূল (PDF) থেকে আর্কাইভ করা। সংগ্রহের তারিখ ডিসেম্বর ১৪, ২০১৫।  "BRIDGE OF SPIES (12A)"। British Board of Film Classification। অক্টোবর ১৩, ২০১৫। সংগ্রহের তারিখ অক্টোবর ১৩, ২০১৫।  Debruge, Peter (অক্টোবর ৪, ২০১৫)। "Film Review: 'Bridge of Spies'"। Variety। সংগ্রহের তারিখ অক্টোবর ৬, ২০১৫।  Pamela McClintock (অক্টোবর ১৩, ২০১৫)। "Box-Office Preview: 'Goosebumps' Could Out-Spook 'Crimson Peak,' 'Bridge of Spies'"। The Hollywood Reporter। (Prometheus Global Media)। সংগ্রহের তারিখ অক্টোবর ১৪, ২০১৫।  "Bridge of Spies (2015)"। Box Office Mojo। সংগ্রহের তারিখ ফেব্রুয়ারি ১, ২০১৬।
করুলিয়া নদী

করুলিয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ১৯৪ মিটার এব প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক করুলিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৫। করুলিয়া নদীটি খুলনা জেলার পাইকগাছা উপজেলার লস্কর ইউনিয়নে প্রবহমান কপোতাক্ষ নদ থেকে উৎপত্তি লাভ করেছে। পরবর্তী পর্যায়ে এ নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে মিনহাজ নদীতে পতিত হয়েছে। নদীটির উল্লেখযোগ্য কোনো শাখা-প্রশাখা নেই। সমুদ্র উপকূলীয় এলাকা দিয়ে প্রবাহিত হওয়ায় এ নদীতে জোয়ারভাটার প্রভাব পরিলক্ষিত হয়। নদীতে সারা বছর ছোট বড় নৌকা চলাচল করে। নদীর দুই পাশে আছে উপকূলীয় প্রতিরক্ষা বাঁধ। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৬-২৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
ধারওয়াদ পেড়া

ধারওয়াদ পেড়া (কন্নড়: ಧಾರವಾಡ ಪೇಡ) হচ্ছে ভারতের কর্ণাটক রাজ্যের এক অনন্য স্বাদের মিষ্টি/মিঠাই। এই মিষ্টির ইতিহাস প্রায় ১৭৫ বছরের পুরনো। ধারওয়াদ পেড়া মিষ্ঠান্নকে ভারতের ভৌগোলিক স্বীকৃতি দেয়া হয়েছে। এর জিআই(GI) নাম্বার হচ্ছে: ৮৫। ‘“ধারওয়াদ পেড়ার’’’ প্রচলন মূলত ঠাকুর পরিবারের দ্বারা শুরু হয়েছিল ,যারা উত্তর প্রদেশ এর উন্নাও থেকে দেশান্তরিত হয়ে ‘“ধারওয়াদ’’’ এসেছিল ১৯ শতকের প্রথম দিকে যখন উন্নাও এ প্লেগ রোগ মহামারী আকারে ছড়িয়ে পড়ে। “রাম রতন সিং ঠাকুর”, প্রথম প্রজন্মের ময়রা (মিঠাইওয়ালা) যিনি স্থানীয়ভাবে পেড়া প্রস্তুত ও বিক্রি করা শুরু করেন। ঠাকুরের নাতি “বাবু সিং ঠাকুর” পারিবারিক ব্যবসার উন্নতি সাধনে তাদের লাইন বাজার দোকানে সহায়তা করতেন এজন্য একে স্থানীয়ভাবে "লাইন বাজার পেড়া" নামে ডাকা হত। ব্যবসায়িক গোপনীয়তা হিসেবে পরিবারটি পেড়ার মুল উপকরণ একান্ত গোপন রেখেছিল যা তাদের বংশ পরম্পরা ধরে চলে আসে।‘“বাবুসিং ঠাকুরের”’ একমালিকানা দোকানে কয়েক দশক ধরে পেড়ার বিপণন চলে আসছিল এবং পরবর্তীতে ধারওয়াদ, হাব্লি, বেঙ্গালুরু, হাবেরী এবং পুনেতে এর প্রসার ঘঠে। পুনে এবং অন্যান্য জায়গার মিষ্টি বিপণীতে ‘“ধারওয়াদ পেড়ার’’’ বিক্রি হয় যার সাথে ঠাকুর পরিবারের কোন সংযোগ নেই। উপকরণসমূহের মধ্যে রয়েছে দুধ,চিনি এবং ঘনীভূত দুধ। দুধ গরম করে এবং ক্রমাগত নেড়েছেরে বিভিন্ন ফ্লেভার এবং চিনির সংমিশ্রণে এটি প্রস্তুত করা হয়। কর্ণাটকের রন্ধনপ্রণালী "About Us :: Thakur Peda"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৬।  http://www.business-standard.com/india/news/k%60taka-gets-highest-numbergi-tags/319698/ List of Geographical Indications in India
চান্দেরী শাড়ী

চান্দেরি শাড়ী ভারতের মধ্যপ্রদেশের চান্দেরী অঞ্চলে নির্মিত একটি ঐতিহ্যপুর্ণ শাড়ী . পুরান অথবা বৈদিক যুগ অনুসারে মনে করা হয় চান্দেরী শ্রী কৃষ্ণের আত্মীয় শিশুপালের দ্বারা প্রবর্তিত। বিখ্যাত তাঁত শিল্পটি দ্বিতীয় থেকে সপ্তম শতাব্দীর মধ্যে শুরু হয়। এটা রাজ্যের দুটি সাংস্কৃতিক অঞ্চলের সীমারেখা উপর গড়ে উঠেছে, মল্য এবং বুন্দেলখন্ড। বিন্ধ্যাচল সীমারেখায় বসবাসকারীদের মধ্যে অনেক রকমের ঐতিহ্য দেখা যায়। ১১শ শতাব্দীতে মল্য, মেডোয়া, মধ্য ভারত এবং দক্ষিণ গুজরাটের বাণিজ্য কেন্দ্রগুলিতে এই শিল্পের গুরুত্ব বাড়ে। এই চান্দেরী শাড়ীগুলি মূলত তিনটি ধরনের কাপড়ের দ্বারা তৈরি হত পিওর সিল্ক/রেশম তন্তু,চান্দেরী সুতী ও সিল্ক/রেশম তন্তু সুতী। বিভিন্ন চান্দেরী নমুনার মধ্যে সনাতন মুদ্রা, ফুলের নকশা, ময়ূর ও জ্যামিতিক নকশা বোনা হত। কিন্তু তাঁতশিল্প সংস্কৃতি বা ঐতিহ্য ১৩ শতাব্দী থেকে উপলব্ধ ছিল। শুরুতে তন্তুবায়গণ মূলত মুসলমান সম্প্রদায়ের হতেন এবং পরে ১৩৫০ সালে কোষ্টি তন্তুবায়গণ ঝাঁসী থেকে চান্দেরী চলে আসেন এবং সেখানেই বসবাস শুরু করেন। মুগল আমলে চান্দেরী কাপড়ের ব্যবসা প্রচণ্ড জনপ্রিয় হয়। LALITHAA KRISHNAN। "Cool textures for hot clime"। The Hindu। ১০ মে ২০১২ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৬।  "Handloom expo in Bhubaneswar"। The Times of India। ২০১৩-০৪-০৭ তারিখে মূল থেকে আর্কাইভ করা। সংগ্রহের তারিখ ২০১৬-০২-০৯।  Shefalee Vasudev। "2012: Fashion's firsts"। livemint.com।
কাটাখালী নদী

কাটাখালী নদী বাংলাদেশের দক্ষিণ-পশ্চিমাঞ্চলের নড়াইল এবং খুলনা জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ১৬ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৮। কাটাখালী নদীটি নড়াইল জেলার কালিয়া উপজেলার খাসিয়াল ইউনিয়নের প্রবহমান নবগঙ্গা নদীর পাটনা নামক স্থান হতে উৎপত্তি লাভ করেছে। অতঃপর নড়াগাতি থানার কলাবাড়িয়া ইউনিয়ন দিয়ে প্রবাহিত হয়ে তেরখাদা উপজেলার পারখালী গ্রাম দিয়ে তেরখাদা উপজেলাতে প্রবেশ করেছে। তেরখাদা উপজেলার ছাগলদহ ইউনিয়ন পর্যন্ত প্রবাহিত হয়ে আঠারোবাঁকি নদীতে পতিত হয়েছে। নদীটি মৌসুমি প্রকৃতির। নদীতে জোয়ার-ভাটার প্রভাব রয়েছে। এই নদীর দুই তীরে উপকূলীয় প্রতিরক্ষা বাঁধ রয়েছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
আজমিরীগঞ্জ পৌরসভা

আজমিরীগঞ্জ পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘গ’’ শ্রেনীভূক্ত পৌরসভা। আজমিরীগঞ্জ পৌরসভাটি সিলেট বিভাগের হবিগঞ্জ জেলার আজমিরীগঞ্জ উপজেলা সদরে অবস্থিত। এই পৌর এলাকাটির আয়তন সাড়ে ৬ বর্গ কিলোমিটার। ২০০০ ইং সালের স্থানীয় সরকারের নিকটে ততকালীন নেতা হাফিজ উদ্দিন আফাই মিয়া স্থানীয় সরকার মন্ত্রণালয়ের আজমিরীগঞ্জ পৌরসভার জন্য বিশেষ আবেদন করে ও তাঁর নিকটতম কিছু সিনিয়র মন্ত্রী ও সচিব ও কেন্দ্রীয় আওয়ামী লীগ নেতাগণদের অনুরোধে বিষয় পর্যাবেক্ষণ ও পৌরসভা সীমানা তৈরি অনুমতি দেন। পরবর্তীতে ২০০৪ সালের ২১ জানুয়ারি তারিখ আজমিরীগঞ্জ উপজেলা সদর'কে পৌরসভা হিসাবে ঘোষণা করা হয়। ৯টি ওয়ার্ডে বিভক্ত এই পৌরসভাটির ওয়ার্ড বিন্যাস নিম্নরূপঃ ১ নং ওয়ার্ড - ফতেহপুর, কৃষ্ণ নগর, ঝালহাটি; ২ নং ওয়ার্ড - নগর আংশিক; ৩ নং ওয়ার্ড - নগর আংশিক; ৪ নং ওয়ার্ড - ইলামনগর, আজিমনগর জুম্মাহাটি; ৫ নং ওয়ার্ড - আজিমনগর লম্বাহাটি; ৬ নং ওয়ার্ড - নবীন নগর, আজিমনগর মুন্সিহাটি; ৭ নং ওয়ার্ড - শরীফ নগর; ৮ নং ওয়ার্ড - আজমিরীগঞ্জ বাজার, পুকুরপাড়; ৯ নং ওয়ার্ড - জগতপুর, সমীপুর। বিগত ২০১৫ সালের ৩০ ডিসেম্বর তারিখে সারা দেশে মোট ২৩৪টি পৌরসভায় নির্বাচন অনুষ্ঠিত হলেও বিগত ২০ বছরের অধিক সময় যাবৎ মামলা জটিলতার কারণে পৌরসভা প্রতিষ্ঠার পর হতে এখানে কোন নির্বাচন আয়োজন করা যায়নি। আজমিরীগঞ্জ উপজেলা; হবিগঞ্জ জেলা; বাংলাদেশের পৌরসভাসমূহের তালিকা। "২৬ পৌরসভার নির্বাচনে সংকট কাটেনি এক যুগেও"। দৈনিক কালেরকন্ঠ। ২২ আগস্ট ২০১৫। সংগ্রহের তারিখ ১০ ফেব্রুয়ারি ২০১৬।  "আজমিরীগঞ্জ পৌরসভা গঠনের দশ বছরেও নির্বাচন হয়নি"। দৈনিক যুগান্তর। ৩০ জুন ২০১৪। সংগ্রহের তারিখ ১০ ফেব্রুয়ারি ২০১৬।  "বাংলাদেশের পৌরসভার তালিকা"। স্থানীয় সরকার বিভাগ। গণপ্রজাতন্ত্রী বাংলাদেশ সরকার। ২০১২। সংগ্রহের তারিখ ১০ ফেব্রুয়ারি ২০১৬। [স্থায়ীভাবে অকার্যকর সংযোগ] "এক নজরে আজমিরীগঞ্জ"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। জুন ২০১৪। সংগ্রহের তারিখ ১০ ফেব্রুয়ারি ২০১৬। [স্থায়ীভাবে অকার্যকর সংযোগ] "ওয়ার্ড সমূহ"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। ২০১২। ২৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।  "আজ মধ্যরাতে শেষ হচ্ছে পৌর নির্বাচনের প্রচারণা"। www.bbc.com/bengali/news। ব্রিটিশ ব্রডকাস্টিং কর্পোরেশন। ২৮ ডিসেম্বর ২০১৫। সংগ্রহের তারিখ ১০ ফেব্রুয়ারি ২০১৬।  "যে ২৩৪ পৌরসভায় আজ নির্বাচন"। ঢাকা টাইমস। ৩০ ডিসেম্বর ২০১৫। সংগ্রহের তারিখ ১০ ফেব্রুয়ারি ২০১৬।  "পৌরসভা নির্বাচন আগামী ডিসেম্বরে"। দৈনিক ইত্তেফাক। ২৫ জুন ২০১৫। ২২ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।  আজমিরীগঞ্জ পৌরসভা - জাতীয় তথ্য বাতায়ন। আজমিরীগঞ্জ পৌরসভা[স্থায়ীভাবে অকার্যকর সংযোগ] - স্থানীয় সরকার প্রকৌশল অধিদপ্তর।
১৯৬৯ সালের ঢালিউড চলচ্চিত্রের তালিকা

১৯৬৯ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। বাংলাদেশ প্রবেশদ্বার চলচ্চিত্র প্রবেশদ্বার ১৯৭০ সালের বাংলাদেশী চলচ্চিত্রের তালিকা বাংলাদেশের চলচ্চিত্র ঢালিউড ইন্টারনেট মুভি ডেটাবেজে বাংলাদেশী চলচ্চিত্র (ইংরেজি)
কাটাখাল নদী

কাটাখাল নদী বাংলাদেশের দক্ষিণ-পশ্চিমাঞ্চলের গোপালগঞ্জ জেলার একটি নদী। নদীটির দৈর্ঘ্য ১১.৫ কিলোমিটার, গড় প্রস্থ ১৩২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখাল নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৯। কাটাখাল নদীটি গোপালগঞ্জ জেলার টুঙ্গিপাড়া উপজেলার বনি বাওর হতে উৎপত্তি লাভ করেছে। অতঃপর একই জেলা ও উপজেলায় প্রবাহিত ঘাঘর নদীতে পতিত হয়েছে। নদীটি মৌসুমি প্রকৃতির। বর্ষাকালে পর্যাপ্ত পরিমাণে পানির প্রবাহ দৃষ্ট হলেও শুকনো মৌসুমে নদীটি প্রায় শুকিয়ে যায়। নদীতে জোয়ার-ভাটার প্রভাব পরিলক্ষিত হয়। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৯। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
কালীগঙ্গা নদী (পিরোজপুর)

কালীগঙ্গা নদী বাংলাদেশের দক্ষিণ-পশ্চিমাঞ্চলের পিরোজপুর জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৩৩০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালীগঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২০। কালীগঙ্গা নদীটি পিরোজপুর জেলার নাজিরপুর উপজেলার শঙ্করপাশা ইউনিয়নে প্রবহমান শালদহ নদী হতে উৎপত্তি লাভ করেছে। অতঃপর এই নদীর জলধারা শ্রীরামকাটি, গুয়ারেখা ও কালাখালী ইউনিয়নের মধ্য দিয়ে প্রবাহিত হয়ে পিরোজপুর সদর উপজেলার শরিকতলা-ডুমুরিতলা ইউনিয়নে প্রবাহিত কচা নদীতে পতিত হয়েছে। নদীটিতে সারাবছর পানিপ্রবাহ থাকে। নদীতে জোয়ার-ভাটার প্রভাব পরিলক্ষিত হয়। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৯। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
পচাম্পালি শাড়ি

পচাম্পালি শাড়ি অথবা পচাম্পালি ইক্কত ভারতের তেলাঙ্গানা রাজ্যের নালগোণ্ডা জেলায় নির্মিত একটি শাড়ি। এগুলি ইক্কত শৈলীর ধাঁচে রঙ এবং ঐতিহ্যগত জ্যামিতিক নকশার জন্য জনপ্রিয়। জটিল জ্যামিতিক নকশাগুলি তাঁতশিল্পীদের কুশলী হস্তে নতুন দিশা পেয়ে বাজারে সুন্দর শাড়ি এবং বস্ত্র উপাদান হিসাবে রূপায়িত হয়েছে। ভারত সরকারের সরকারি বিমানবাহক এয়ার ইন্ডিয়ার বিমানসেবিকারা বিশেষভাবে নকশা করা পচাম্পালি শাড়ী পড়েন। প্রাচীন ইক্কত বয়নের অন্যতম কেন্দ্র ছিল ভারতের অন্ধ্রপ্রদেশ সঙ্গে প্রতিবেশী উড়িষ্যা ও গুজরাত । অন্ধ্রপ্রদেশে পচাম্পালি ইক্কত যেস্থান গুলিতে তৈরি হয় সেখানে এটি পগুদুবন্ধু, চিতকি এবং বুড্ডাভাশি নামে পরিচিত। ভারতের অন্যান্য স্থানে এটি পচাম্পালি শাড়ি হিসাবে খ্যাত। পচাম্পালি নামটি যেসমস্ত গ্রামে এই শাড়ি তৈরি হয় তারই একটির নাম থেকে এসেছে। ভারতের অন্যান্য অঞ্চলে তৈরি ইক্কতের থেকে পচাম্পালি ইক্কতের নকশার নিজস্ব অনন্য বৈশিষ্ট্য আছে। প্রাচীনকালে বয়ন কেন্দ্রগুলি বিজয়বাড়া ও চেন্নাইয়ের মধ্যবর্তী চিরালা ও জেন্ত্রপেটা শহরে অবস্থিত ছিল। কিন্তু পরে বিভিন্ন কারণে বন্ধ হয়। বর্তমানে বেশিরভাগ বুনন পচাম্পালি গ্রামে হয়, যেখানে পাঁচ হাজারেরও বেশি এই বস্ত্র উৎপাদন তাঁতযন্ত্র আছে। এটি ইউনেস্কোর বিশ্ব ঐতিহ্যবাহী স্থানের পরীক্ষামূলক তালিকায় ভারতের কিংবদন্তি শাড়ি বয়ন গুচ্ছ হিসাবে স্থান করে নিয়েছে। বর্তমানে বয়ন শিল্পটি নালগন্ডা জেলার পচাম্পালি, কয়ালগুডাম, চোউতুপল্লা, স্রিরপুরম, ভুবনগিরি, চুইগোট্টালা এবং গলতেপেল্লা ও আরো কিছু নিকটবর্তী গ্রামে বেঁচে আছে।পচাম্পালি ইক্কতের স্বতন্ত্র জটিল নকশা এবং বুননের জালের দুইদিকের সুতাগুলিকে প্রথমে রঙ করা ও পরে বয়ন করাকে একত্রে দ্বিগুন ইক্কত বস্ত্র বলে।বুননটি সুতীর, সিল্ক এবং সিক(সিল্ক ও কটন) - সূক্ষ্ম রেশম এবং তুলার একটি মিশ্রণ। ক্রমশ প্রাকৃতিক উৎস এবং তাহার মিশ্রণ থেকে রঙগুলি নেওয়া হচ্ছে। পচাম্পালি শাড়ি ২০০৫ সালে মেধা স্বত্ব অধিকার সংরক্ষণ অথবা ভৌগোলিক ইঙ্গিত মর্যাদা পেয়েছে। পচাম্পালি ইক্কত পচাম্পালি হ্যান্ডলুম তাঁতি সমবায় সমিতি লিমিটেড এবং পচাম্পালি হ্যান্ডলুম টাই এণ্ড ডাই সিল্ক শাড়ি প্রস্তুতকারক সমিতির নথিভুক্ত সম্পত্তি। রাহুল মিশ্রর মত জনপ্রিয় ডিজাইনাররাও পচাম্পালি ইক্কতের জ্যামিতিক নকশার প্রতি আগ্রহ দেখাচ্ছেন।সমস্ত ভারতে অবস্থিত তাজ হোটেলগুলিতে এক্সক্লুসিভ তাজ খাজানা দোকানে এই ধরনের নকশাকার পোশাক বিক্রি হচ্ছে। "Pochampally sarees go places"। Nalgonda, Telangana: The Hindu। ২০০৪-০১-১৭। সংগ্রহের তারিখ ২০১৫-০৪-২১।  "Pochampally silk sarees for AI airhostesses"। The Hindu Business Line। Hyderabad, India। ২০০৪-০২-০৯। সংগ্রহের তারিখ ২০১৫-০৪-২১।  Ikat Textiles of India "Facilitation of IPR Protection through Geographical Indications: Pochampally"। Ministry of Textiles, Government of India। ২০১৫-০৪-২৭ তারিখে মূল থেকে আর্কাইভ করা। সংগ্রহের তারিখ ২০১৫-০৪-২১।  "GI Research: Pochampally"। Ministry of Textiles, Government of India। ১২ মে ২০১৩ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।  Pochampally Ikat at Geographical Indications Registry.
চুনারুঘাট পৌরসভা

চুনারুঘাট পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা। চুনারুঘাট পৌরসভাটি সিলেট বিভাগের হবিগঞ্জ জেলার চুনারুঘাট উপজেলা সদরে অবস্থিত। এই পৌর এলাকাটির আয়তন ৮.১ বর্গ কিলোমিটার। ২০০৫ সালের ১০ অক্টোবর তারিখ চুনারুঘাট পৌরসভা গঠিত হয়। ৯টি ওয়ার্ডে বিভক্ত এই পৌরসভাটির ওয়ার্ড বিন্যাস নিম্নরূপঃ ১ নং ওয়ার্ড - গোগাউড়া আংশিক, মমিনপুর, বাগবাড়ী; ২ নং ওয়ার্ড - বড়াইল; ৩ নং ওয়ার্ড - বড়াইল আংশিক, হাতুন্ডা আংশিক; ৪ নং ওয়ার্ড - নয়ানী, ডিমাগুরুন্ডা, হাতুন্ডা আংশিক; ৫ নং ওয়ার্ড - বড়াইল আংশিক, মোহাম্মদীয়া আবাসিক এলাকা, চুনারুঘাট বাজার আংশিক; ৬ নং ওয়ার্ড - চুনারুঘাট বাজার আংশিক, চন্দনা আংশিক; ৭ নং ওয়ার্ড - পশ্চিম পাকুড়িয়া, গুচ্ছ গ্রাম; ৮ নং ওয়ার্ড - আমকান্দি, ধলাইরপাড়; ৯ নং ওয়ার্ড - হাতুন্ডা আংশিক, চন্দনা আংশিক ও দেওরগাছ আংশিক। মেয়র- সাইফূল ইসলাম রুবেল ৮নং ওয়ার্ডের কাউন্সিলর মোঃ আব্দুল হামিদ। ২০০১ সালের আদমশুমারী অনুসারে এখানে প্রায় ২৪ হাজার লোক বসবাস করে। হবিগঞ্জ বাজার–শায়েস্তাগঞ্জ–বাল্লা রেলপথ উপনবেশিক বৃটিশ শাসন আমলে তৎকালীন (অবিভক্ত বৃটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। বৃটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়। শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে। হবিগঞ্জ বাজার হবিগঞ্জ কোর্ট ধুলিয়াখাল পাইকপাড়া শায়েস্তাগঞ্জ জংশন বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়। শায়েস্তাগঞ্জ-চুনারুঘাট রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে। বারকোটা শাকির মোহাম্মদ সুতাং বাজার চুনারুঘাট আমু রোড আসামপারা বাল্লা শাহ্‌ ইসমাঈল তালুকদার,সংগীত শিল্পী ও পরিচালক। চুনারুঘাট উপজেলা; হবিগঞ্জ জেলা; বাংলাদেশের পৌরসভাসমূহের তালিকা। "এক নজরে চুনারুঘাট পৌরসভা"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। জুন, ২০১৪। ১ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।  এখানে তারিখের মান পরীক্ষা করুন: |তারিখ= (সাহায্য) "সবার সহযোগিতায় এগিয়ে যেতে চান নাজিম উদ্দিন"। দৈনিক মানবজমিন। ৬ ফেব্রুয়ারি ২০১৬। ৭ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।  উদ্ধৃতি ত্রুটি: <ref> ট্যাগ বৈধ নয়; মেয়র নামের সূত্রটির জন্য কোন লেখা প্রদান করা হয়নি "চুনারুঘাট পৌরসভা প্রথম শ্রেণির মর্যাদা পেল"। দৈনিক ইত্তেফাক। ২৮ আগস্ট ২০১৫। সংগ্রহের তারিখ ১০ ফেব্রুয়ারি ২০১৬।  "এক নজরে চুনারুঘাট"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। জুন, ২০১৪। ২৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।  এখানে তারিখের মান পরীক্ষা করুন: |তারিখ= (সাহায্য) "ওয়ার্ড সমূহ"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। ২০১২। ২৯ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।  "হাজার কোটি টাকার সরকারি সম্পদ লুট"। mzamin.com। ৩১ অক্টোবর ২০১৯। সংগ্রহের তারিখ ২০২২-১০-২৫।  চুনারুঘাট পৌরসভা - জাতীয় তথ্য বাতায়ন। চুনারুঘাট পৌরসভা - স্থানীয় সরকার প্রকৌশল অধিদপ্তর।
সাগর মালা প্রকল্প

সাগরমালা প্রকল্প হল ভারত সরকার এর জাহাজ মন্ত্রকের একটি প্রকল্প ।এই প্রকল্পের মাধ্যমে ভারতের ১২ টি সমুদ্র বন্দর , ছোট বন্দর ও ১২০৮ টি দ্বীপের উন্নয়ন ঘটানো হবে এবং এর দ্বারা ৬ টি নতুন বন্দর ও মৎস বন্দর তৈরি করা হবে। বন্দর গুলিকে তার পশ্চাত ভূমির সঙ্গে রেল, সড়ক ও অভ্যন্তরিন জলপথ দ্বারা যুক্ত করা হবে। সাগর মালা প্রকল্পটি একটি কৌশলগত ও গ্রাহক ভিত্তিক ₹৮ ট্রিলিয়ন (মার্কিন $১২০ বিলিয়ন বা € ১০০ বিলিয়ন) বিনিয়োগ উদ্যোগ। যা ভারতের ৬+ বৃহত্ত বন্দর স্থাপন, কয়েক ডজন আরও বন্দরের আধুনিকীকরণ, ১৪+ উপকূলীয় অর্থনৈতিক অঞ্চল গঠন এবং কমপক্ষে ২৯ টি উপকূলীয় অর্থনৈতিক ইউনিট, খনি, শিল্পকলা, রেল, সড়ক ও বিমানবন্দর সংযোগ তৈরি করা এই বন্দরগুলির সঙ্গে, যার ফলে ১১০ বিলিয়ন মার্কিন ডলারের রপ্তানি আয় বৃদ্ধি, ১৫০,০০০ টি সরাসরি কর্মসংস্থান সৃষ্টি এবং এর বেশ কয়েক গুন পরোক্ষ চাকরি। এটি ভারতের বন্দরের আধুনিকীকরণের লক্ষ্যে কাজ করছে, যাতে বন্দরের নেতৃত্বাধীন উন্নয়ন বৃদ্ধি করা যায় এবং ভারতের প্রবৃদ্ধিতে অবদান রাখার জন্য উপকূলরেখা গড়ে তোলা যায়। এটি "বিদ্যমান বন্দরগুলিকে বিশ্বের আধুনিক শ্রেণির বন্দরগুলিতে রূপান্তর করবে এবং বন্দর, শিল্প দফতর এবং পশ্চৎভূমির সঙ্গে বন্দরকে সড়ক, রেল, অভ্যন্তরীণ ও উপকূলীয় জলপথের মাধ্যমে যুক্ত করবে। এর ফলে বন্দর অর্থনৈতিক কর্মকান্ডে চালিত হবে উপকূলীয় এলাকায়। " এই প্রকল্পের দ্বারা ভারতের বন্দর গুলির যেমন উন্নতি ঘটবে তেমনি বাণিজ্যের প্রসার ঘটবে। এই প্রকল্প রুপায়নের লক্ষে পশ্চিমবঙ্গের সাগর দ্বীপ এর পশ্চিম প্রান্তে নতুন বন্দরের শিলান‍্যাশ হবে ১৫-২১ ফ্রেবুয়ারি ২০১৬ এর মধ্যে। জাহাজ মন্ত্রকের মতে এই প্রকল্প রুপায়নে ৭০০০০ টাকা(₹) প্রয়োজন। এই প্রকল্পে বন্দর গুলি রাজ্য ও কেন্দ্র সরকার যৌথ ভাবে তৈরি করবে। যেমন সাগর দ্বীপ বন্দর রুপায়নে রাজ্য সরকার ২৬% ও কেন্দ্র সরকার ৭৪% অর্থের যোগান দেবে। এই প্রকল্পে নতুন ৬ টি বন্দর তৈরির সিদ্ধান্ত হয়েছে এই বন্দর ছয়টি হল- পশ্চিমবঙ্গের- সাগর বন্দর,সাগর দ্বীপ তামিলনাড়ুর- কোলাচেল সমুদ্র বন্দর কর্নাটকের- টাডাডি বন্দর মহারাষ্টের- ভাধাভান বন্দর কেরালা- ভিজিনজাম আন্তর্জাতিক সমুদ্র বন্দর অন্ধ্রপ্রদেশ - মচ্ছলিপত্তনম বন্দর ভারতের বন্দর কল্পসার প্রকল্প "Concept Note on Sagar Mala Project:Working Paper" (পিডিএফ)। Ministry of Shipping, Government of India। ২৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৮।  "এই বছরের শেষ থেকেই শুরু হবে সাগর বন্দর তৈরির কাজ, বললে গডকরী"।
উড়িষ্যার বন্দর

ঊড়িষায় প্রায় ৪০০ কিলোমিটার উপকূলরেখা রয়েছে। এই উপকূলরেখা তথা সমুদ্রতীরে বন্দ গুলি গড়ে উঠেছে। এই বন্দর গুলি প্রধানত কয়লা ও আকরিক লোহা রপ্তানি ও খনিজ তেল আমদানি করে।ঊড়িষায় ১ টি প্রধান ও ৩টি অপ্রধান বা ছোট বন্দর রয়েছে।এই বন্দর গুলির তালিকা - পারাদ্বীপ বন্দর অষ্টারঙ্গা বন্দর গোপালপুর বন্দর পুরী বন্দর ধামরা বন্দর(বেসরকারি) "Indian Coast Guard stations ship at Paradip Port for surveillance"।  "Port of Paradip, India"।